Szkat – szpil karćany, szczygůlńy rozpowszychńůny we Ńymcach a na Ślůnsku i Kaszubach. W Polsce czynsto nazywany ""ślůnskym brydżym"". We szpilu bjorům udźoł trzi uosoby, przi czym we kożdej rozgrywce 2 uosoby grajům przećiwko jydnyj, kero wygroła licytacyjo poprzedzajůncům dano rozgrywka. We szkaće szportowym partja, czyli pojydynczo sesyjo, na kerej zbjerajům śe gracze we szkata, skłodo śe s 24 rozgrywek. We szkaće uotwartym ńy ma tygo typu limitu a istńijům uodrymbne zasady liczyńo půnktůw, a wystympuje tzw. kůntrowańy.

Mjano Czechůw bjere śe uod zachodńosłowjańskigo mjano Czechů. Łaćińske mjano Bohemia (najsůmpjyrw Boiohaemum), kero wlazło do kupy inkszych godkůw wźůno śe uode celtyckigo plymjyńo Bojůw, kere mjyszkało sam uod IV stolećo przed Krystusym bez jake 300 lot.

Malbork (mjym. Marienburg) - mjasto we Polsce, we půmorskim wojewůdztwje, śedźiba malborskigo krysu a wjejskigo gminu Malbork. Je rozlygowane nade Nogatym. Je sam zachowany krziżacki zamek.

Science City of Muñoz – mjasto na Filipinach, we prowincyji Nueva Ecija na wyspje Luzon. Mjano je dane skiż tygo co je sam mocka uńiwersytyjtůw a uostrzodkůw nauki.

Francusko rewolucyja 1789-1799 to bůł uokres we gyszichće Francyji, we kerym prziszło do srogich społecznych půmjyńań a uobalyńo můnarchiji Burbůnůw. Za uůnyj anfang je poważane zbulyńe Bastyliji uod paryskigo ludu 14 lipca 1789, zaś za kůńec - uogłoszyńe śe bez Napoleůna Pjyrszym Kůnsulym 9 listopada 1799.

Fana Gůrnych Łazisk – dowńi był to bjoły prostokůnt, kery mjoł postrzodku wapyn Gůrnych Łaźisk. Uod 2012 roku fana je żůłto ze modrymi pasoma (na wjyrchu a na spodku), a postrzodku stoji wapyn sztadu.

22 lutygo – dwudźysty drugi dźyń lutygo, a 53. dźyń roku podug używanygo na Ślůnsku grygůrjańskego kalyndorza. Do kůńca roku uostoło 312 dńi (313 dńi we przistympnym roku).

Marćinkowo (pol. Marcinkowo, mjym. Alt Märtinsdorf) - wjeś we Polsce, we warmińsko-mazurskim wojewůdztwje, we uolsztyńskim kryśe, we gmińe Purda.

Frakfurt am Main - mjasto na prowach krysu we Mjymcach, we landźe Hesyjo. Je rozlygowane nade rzykům Myn. Sroge cyntrům finansowe a targowe.

The Velvet Underground – hamerikůńsko rokowo skupina muzyczno 60. a 70. lot, założůno we 1965 bez Lou Reeda (gitara, śpjyw) a John Cale`a (gitara basowo, altůwka, keyboard a śpjyw) grajůnco rok eksperymentalny. Kapela uoficjolńe rozwjůnzano uostoła we 1973.

Da Vinci robjůł na nojsrogszych dworach Ojropy, m.in. do rodu Sforzůw a Medyceuszy. Doprowadźił do znocznygo wzrostu poźůmu wjydzy uo anatůmiji, Lůndowym budowńictwje a hydrodynamice. Zaznaczůł swojo uobecność tyż we dźedźińy architektury, rzeźby, filozofiji a pisorstwa, nale te zajyńća uodgrywoły myńijszo rola we jigo żywobyću. Do dźiśoj przetrwoło 7000 zajtůw jigo notatkůw ze rysůnkůma a szkicůma.

Andrzej Stania (rodz. 3 lutygo 1948) je ślůnski polityker, grubjorz na pynzyji. Uod 2000 do 2010 boł prezydyntym Rudy Ślůnskij. Człůnek Platformy Obywatelskij, mo baba a sztyrech bajtlůw.